open-index/open-wikipedia-markdown huggingface dataset:
तीरथगढ़ जलप्रपात

300px|अंगूठाकार|तीरथगढ जलप्रपात
तीरथगढ़ के झरने छत्तीसगढ़ के बस्तर ज़िले में कांगेर घाटी पर स्थित कई झरने है।

* तीरथगढ़ झरने जगदलपुर की दक्षिण-पश्चिम दिशा में 35 किमी की दूरी पर स्थित है।
* तीरथगढ़ झरने भारत के सबसे ऊँचे झरनों में से एक है।
* तीरथगढ़ झरनों की ऊँचाई लगभग 300 फीट है।
* तीरथगढ़ झरनों पर पिकनिक का आनंद उठाया जा सकता है।
* तीरथगढ़ झरनों को घूमने के लिए अक्टूबर-फरवरी का समय सबसे बेहतर है।

श्रेणी:छत्तीसगढ़ राज्य के पर्यटन स्थल
श्रेणी:जलप्रपात

श्रेणी:छत्तीसगढ़ में पर्यटन
श्रेणी:छत्तीसगढ़ के जलप्रपात
काराख़ानी ख़ानत

thumb|230px|१००० ईसवी में काराख़ानी ख़ानत
[thumb|230px|अर्सलान ख़ान द्वारा ११२७ में आज़ान के लिए बनवाई गई [बुख़ारा की कलयन मीनार]]
**काराख़ानी ख़ानत** (Kara-Khanid Khanate) मध्यकाल में एक तुर्की क़बीलों का परिसंघ था जिन्होंने मध्य एशिया के आमू-पार क्षेत्र और कुछ अन्य भूभाग में ८४० से १२१२ ईसवी तक अपनी ख़ानत (साम्राज्य) चलाई। इसमें कारलूक, यग़मा, चिग़िल​ और कुछ अन्य क़बीले शामिल थे जो पश्चिमी तियान शान और आधुनिक शिनजियांग इलाक़ों के रहने वाले थे। काराख़ानियों ने मध्य एशिया में ईरानी मूल के सामानी साम्राज्य का ख़ात्मा कर दिया और इसके बाद मध्य एशिया में तुर्की-भाषियों का अधिक बोलबाला रहा। काराख़ानी दौर में ही महमूद काश्गरी ने अपनी प्रसिद्ध 'दीवान-उ-लुग़ात​-उत-तुर्क' नामक तुर्की भाषा के कोष की रचना की।

## नाम
'कारा' का मतलब तुर्की भाषाओँ में 'काला' (रंग) होता है। 'कारा-ख़ान' का मतलब 'काले रंग वाले ख़ान'। यह ठीक ज्ञात नहीं है कि इनको काला क्यों कहा जाता था लेकिन शायद यह नाम इस ख़ानत को स्थापित करने वाले कारलूक लोगों से आया हो। 'काराख़ानी' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## पतन
११वीं सदी के बाद काराख़ानियों में आपसी लड़ाईयाँ शुरू होया गईं और इसके पड़ोस में सलजूक तुर्क भी शक्तिशाली हो गए। काराख़ानी पश्चिमी और पूर्वी हिस्सों में बंट गए और फ़रग़ना वादी इनकी बीच की सरहद पर पड़ी। शुरू में तो बंटे हुए काराख़ानी भी सलजूकों से टक्कर ले पाए और कुछ देर के लिए उन्होंने सलजूकों के ख़ुरासान क्षेत्र के कुछ शहरों पर भी क़ब्ज़ा ज़माने में सफल हुए। लेकिन सन् १०८९ में सलजूकों ने समरक़ंद​ पर क़ब्ज़ा कर लिया। पश्चिमी काराख़ानियों ने सलजूकों की अधीनता स्वीकार कर ली। कुछ समय बाद पूर्वी काराख़ानी भी उनके अधीन हो गए।

११२५ में मध्य एशिया से दूर उत्तरी चीन में जुरचेन लोगों ने जब वहाँ बस रहे ख़ितानी लोगों के लियाओ राजवंश पर हमला किया तो ख़ितानी पश्चिम की ओर कूच करके सलजूक के अधीन काराख़ानी इलाक़ों में आ धमके। उन्होंने पश्चिमी काराख़ानियों को ख़ुजंद​ में हरा दिया और ११४१ में कारा-ख़ितान ख़ानत यहाँ का प्रमुख साम्राज्य हो गई। कारा-ख़ितानी बौद्ध धर्म और ओझा प्रथा में विश्वास रखते थे जबकि काराख़ानी मुस्लिम थे, फिर भी कारा-ख़ितानी धर्म-निरपेक्ष थे इसलिए उन्होंने अपने अधीन काराख़ानी रियासतों को चलने दिया। लेकिन १२१० में कुचलुग नाम के एक नायमन व्यक्ति ने धोखे से कारा-ख़ितान ख़ानत की सत्ता हथिया ली और मुस्लिम-विरोधी नीतियाँ लागू कर दीं जिस से विद्रोह भड़का। इसका फ़ायदा उठाकर १२१८ में मंगोल साम्राज्य की फ़ौजों ने सारे कारा-ख़ितान क्षेत्रों पर क़ब्ज़ा कर लिया और कुचलुग को मार डाला।

## इन्हें भी देखें
* कारलूक लोग
* प्रचीन ख़ुरासान
* महमूद काश्गरी
* सलजूक़ साम्राज्य‎
* कारा-ख़ितान ख़ानत

## सन्दर्भ


श्रेणी:मध्य एशिया का इतिहास
श्रेणी:तुर्की जातियाँ
इंटरटेनमेंट सॉफ्टवेयर रेटिंग बोर्ड

**इंटरटेनमेंट सॉफ्टवेयर रेटिंग बोर्ड** (**इएसआरबी**) () एक स्वयं संचलित संस्था है जो कंप्यूटर वीडियोगेमों को उनकी वरीयता, सामग्री व श्रेणी के आधार पर उम्र व रेटिंग प्रदान करती है। इसकी रेटिंग अधिकतर कनाडा, मेक्सिको और अमेरिका में मानी जाती है। इसकी स्थापना १९९४ में इंटरटेनमेंट सॉफ्टवेर असोसिएशन (जिसे पहले इंटरेक्टिव डिजिटल सॉफ्टवेर असोसिएशन के नाम से जाना जाता था) ने की क्योंकि कुछ गेमों में हिंसा, खून व अश्लील तत्त्व पाए गए थे इसीलिए इस संस्था को अन्य देशों में फ़िल्मों को प्रमाणित करने वाली संस्थाओं के आधार पर बनाया गया।

## रेटिंग

### निषेध रेटिंग

### अन्य रेटिंग

## सन्दर्भ
एजिनकोर्ट हाउस

**एजिनकोर्ट हाउस** () नंबर 1 एजिनकोर्ट स्क्वायर, मॉनमाउथ, मॉनमाउथशायर, वेल्स, में प्रारंभिक सत्रहवीं सदी की एक उल्लेखनीय अर्ध-इमारती लकड़ी की इमारत है। इमारत तो पुनः संग्रहित की जा चुकि है परन्तु एजिनकोर्ट स्क्वायर की तरफ का गृहशिखर 1624 के समय का है। यह इमारत 27 जून 1952 से यूनाइटेड किंगडम की ग्रेड द्वितीय* सूचीबद्ध इमारत है तथा मॉनमाउथ हेरिटेज ट्रेल की 24 इमारतों में से एक है। यह इमारत अपने समपूर्ण इतिहास में कई तरह की हस्तियों व उद्यम के अंतर्गत रही है। 1919 में परिसर वायएमसीए के आधीन था। शरुआती 1920 के दशक में कैश एंड को॰ के आधीन, इसमें अभी भी सामने के प्रवेश द्वार के मौज़ेक फर्श पर 'Cash & Co.' नाम लिखा हुआ है। इसके बाद भी कई मालिकों के आधीन आने के बाद अंततः सबसे हाल ही में (2012) इसमें एक कपड़े की दुकान है व ऊपरी मंजिल पर कार्यलय।

## सन्दर्भ

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
एन्जिल होटल

**एन्जिल होटल** () चर्च स्ट्रीट, मॉनमाउथ, मॉनमाउथशायर, दक्षिण पूर्व वेल्स की एक इमारत है। इमारत 27 जून 1952 से यूनाइटेड किंगडम की ग्रेड द्वितीय सूचीबद्ध इमारत है तथा मॉनमाउथ हेरिटेज ट्रेल की 24 इमारतों में से एक है। ईमारत 1700 से एक सराय के रूप में उपयोग में लाई गई थी और 1985 में इसका पब के रूप में उपयोग बंद हो गया। यह ईमारत मॉनमाउथ के इतिहास में सबसे ज्यादा अवधि तक निरंतर प्रयोग किए जाने वाला पब था। इसमें दो मंजिलें हैं, छत में वेल्श पटिया हैं व एक डोरिक दरवाज़े का ढांचा है। उन्नीसवीं सदी के आखिर में यह होटल साइकिलिस्ट टूरिंग क्लब की मॉनमाउथ शाखा का मुख्यालय था। निवर्तमान समय में इसमें अब एक फर्नीचर की दुकान है।

## सन्दर्भ

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
मॉनमाउथ प्रायरी

**मॉनमाउथ प्रायरी** () प्रायरी स्ट्रीट, मॉनमाउथ, मॉनमाउथशायर, दक्षिण पूर्व वेल्स, में स्थित एक इमारत है जिसमें सेंट मेरी प्रायरी चर्च से जुड़ी मठ इमारतों के अवशेष हैं। प्रायरी 1075 की बेनेडिक्टाइन की आधारशिला थी और मध्यकालीन समय की इमारतों के अवशेषों पर बनी थी। प्रायरी असल में एक ब्रेटन मूल के कुलीन जन और भिक्षु विदेनोक ने बनवाई थी, जो 1075 में मॉनमाउथ के लार्ड बन गए थे। इमारत सेंट मेरी नेशनल स्कूल के उपयोग के लिए उन्नीसवीं सदी में काफी हद तक पुनर्विकसित की गई थी और अब इसमें एक सामुदायिक केंद्र है। सम्पूर्ण परिसर 27 जून 1952 से यूनाइटेड किंगडम की ग्रेड द्वितीय* सूचीबद्ध है तथा मॉनमाउथ हेरिटेज ट्रेल की 24 साइटों में से एक है।

## सन्दर्भ

## बाहरी कड़ियाँ
* 

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
समस्या

बाधा, कठिनाई या चुनौती को **समस्या** कहते हैं या ऐसी स्थिति जिसमें व्यक्ति सुल्झाने का प्रयत्न करता है।
किरगिज़ आला-तू

[thumb|230px|[किर्गिज़स्तान|किरगिज़स्तान में किरगिज़ आला-तू का एक नज़ारा]]
**किरगिज़ आला-तू** (किरगिज़: Кыргыз Ала-Тоосу, अंग्रेज़ी: Kyrgyz Ala-Too) उत्तरी तियान शान की एक पर्वत शृंखला है जो पूर्व-पश्चिम दिशा में इसिक कुल झील से कज़ाख़स्तान​ के तराज़ शहर तक चलती है। इसका पश्चिमी हिस्सा किरगिज़स्तान और कज़ाख़स्तान​ के बीच में एक प्राकृतिक सीमा भी बनता है। यह शृंखला चुय वादी को कोचकोर वादी, सूसमिर वादी और तलास वादी से भी अलग करती है। इसका सबसे ऊँचा शिखर ४,८५५ मीटर (१५,९२८ फ़ुट) लम्बा आलामूदून (Аламүдүн, Alamyudyun) पर्वत है।

## इन्हें भी देखें
* तियान शान

## सन्दर्भ


श्रेणी:तियान शान
श्रेणी:मध्य एशिया
श्रेणी:किर्गिज़स्तान की पर्वतमालाएँ
श्रेणी:क़ाज़ाक़्स्तान की पर्वतमालाएँ
एसी/डीसी

**एसी/डीसी** () एक ऑस्ट्रेलियाई रॉक बैंड है जिसे १९७३ में माल्कॉम और एन्गुस यंग भाइयों ने बनाया था और जो अंत तक मुख्य सदस्य बने रहे। मुख्यतः हार्ड रॉक श्रेणी के इस बैंड को हेवी मेटल श्रेणी का रचेता भी कहा जाता है परन्तु वे स्वयं को हमेशा केवल "रॉक एंड रोल" श्रेणी का बैंड ही कहते आए है। आज की तारीख तक यह अबतक के सर्वाधिक कमाई वाले बैंडों में से एक है। १७ फ़रवरी १९७५ में अपना पहला अल्बम *हाई वोल्टेज* रिलीज़ करने से पूर्व एसी/डीसी के सदस्यों में काफ़ी बदलाव किया गया। १९७७ तक सदस्यता स्थिर रही पर अंत में बास वादक मार्क इवांस को क्लिफ़ विलियम्स से बदल दिया गया और अल्बम *पावरेज* रिलीज़ किया गया। अल्बम *हाइवे टू हेल* की रिकॉर्डिंग के कुछ माह पश्च्यात ही मुख्य गायक और गीतकार बोन स्कॉट शराब के भारी नशे के चलते १९ फ़रवरी १९८० को चल बसे। समूह ने इस घटना के बाद स्वंय को बंद करने का विचार किया परन्तु स्कॉट के माता-पिता ने उन्हें नए गायक को शामिल कर आगे बढ़ने का सुझाव दिया। पूर्व जोर्डी बैंड के गायक ब्रायन जॉनसन को स्कॉट की जगह शामिल कर लिया गया। उस वर्ष बैंड ने अपना सर्वाधिक बिक्री वाला व अबतक का किसी कलाकार द्वारा तिसरा सर्वाधिक बिक्री वाला अल्बम *बैक इन ब्लैक* रिलीज़ किया।

बैंड का अगला अल्बम *फॉर दोज़ अबाउट तू रॉक वि सेलूट यु* था जो उनका पहला अल्बम था जो अमेरिका में प्रथम क्रमांक पर पहुँचने में सफल रहा।

## डिस्कोग्राफी

## सन्दर्भ

श्रेणी:संगीत
कूमीस

[thumb|230px|[रूस में कूमीस की एक बोतल और गिलास]]
**कूमीस** (किरगिज़: кымыз, अंग्रेज़ी: kumis) घोड़ी के दूध को किण्वित (फ़रमॅन्ट​) करके बनाए जाने वाले मध्य एशिया के स्तेपी क्षेत्र के एक पारम्परिक पेय को कहते हैं। किण्वन की वजह से घोड़ी के दूध में प्राकृतिक रूप से मौजूद लैक्टोस चीनी की कुछ मात्रा शराब में बदल जाती है और इस प्रक्रिया में कुछ कार्बन डाई-ऑक्साइड बनने से दूध में गैस के बुदबुदे भी बन जाते हैं। कूमीस को मंगोलिया में **ऐरग** (айраг, airag) कहा जाता है। अन्य शराबों की तुलना में कूमीस कम नशीली होती है और इसमें केवल २% शराब होती है। कूमीस तुर्की-मोंगोल लोगों की संस्कृति में एक अहम पेय है और स्तेपी में यह दूध को ख़राब होने से बचाने के एक महत्वपूर्ण तरीका हुआ करता था।

## इन्हें भी देखें
* दूध
* शराब

## सन्दर्भ


श्रेणी:मध्य एशिया की संस्कृति
श्रेणी:कज़ाख़ खाना
श्रेणी:मादक पेय
श्रेणी:दूध
श्रेणी:अश्व
सेंट मैरी प्रायरी चर्च

right|thumb|220px|सेंट मैरी प्रायरी चर्च
**सेंट मैरी प्रायरी चर्च** () व्हाइटक्रॉस स्ट्रीट, मॉनमाउथ, मॉनमाउथशायर, दक्षिण पूर्व वेल्स, में स्थित एक ईसाई धर्म के एंग्लिकन सम्प्रदाय का गिरजाघर है। गिरजाघर 1075 में एक बेनेडिक्टाइन प्रायरी के रूप में निर्मित किया गया था। प्रायरी गिरजाघर एक ब्रेटन मूल के कुलीन जन और भिक्षु विदेनोक ने बनवाई थी, जो 1075 में मॉनमाउथ के लार्ड बन गए थे। वर्तमान गिरजाघर 18वीं और 19वीं सदियों के बीच बना था। गिरजाघर का आंतरिक हिस्सा 1882 के समय का है और मूलतः 1,000 लोगों को समायोजित करने के लिए डिज़ाइन किया गया था, लेकिन कई आसन अब निकाल दिए गए हैं। परिसर में दो चैपल भी हैं, लेकिन ये बाद के परिवर्धन हैं। गिरजाघर 4 जनवरी 1974 से यूनाइटेड किंगडम की ग्रेड प्रथम सूचीबद्ध इमारत है तथा मॉनमाउथ हेरिटेज ट्रेल की 24 साइटों में से एक है।

## सन्दर्भ

## बाहरी कड़ियाँ

* आधिकारिक वेबसाइट

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
श्रेणी:मॉनमाउथशायर के गिरजाघर
मश्क़

thumb|230px|मश्क़ों के साथ भिश्ती
**मश्क़** भारत, पाकिस्तान, नेपाल और बंगलादेश में एक पारम्परिक पानी और अन्य द्रव्यों को ले जाने वाली चमड़े की थैली का नाम होता है। यह चमड़ा अक्सर बकरी की ख़ाल का बनता है जिसे जलरोधक बनाया गया हो, यानि जिसकी ऐसे तेल या रोग़न से मालिश की गई हो जो उसमें से पानी चूने से रोक सके। मश्क़ अलग-अलग आकारों में आया करते थे। छोटी मश्क़ों हाथ में उठाई जाती थीं और उनमें शराब जैसे द्रव्य रखे जाते थे, जबकि बड़ी मश्क़ें कंधे पर तंगी जाया करती थीं और उनमें पानी ले जाया जाता था। मश्क़ों में एक ही तंग-सा मूंह हुआ करता था।

बड़ी मश्क़ ले जाने वालों को 'माश्क़ी' कहा जाता था और अक्सर 'भिश्ती' नामक जाति के लोग मश्क़ों में पानी ले जाया करते थे। भारतीय उपमहाद्वीप में ज़बरदस्त गरमी पड़ती है इसलिए मश्क़ से पानी पिलाने और देने वालों का यह नाम फ़ारसी के 'बहिश्त' () शब्द पर पड़ा, जिसका मतलब 'स्वर्ग' होता है, क्योंकि इस पानी से गरमी में तप रहे लोगों, पशुओं और पौधों को स्वर्ग जैसे ठंडक पहुँचती थी।

## उच्चारण
'मश्क़' शब्द में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से ज़रा भिन्न है। इसका उच्चारण 'क़रीब' और 'क़ीमत' के 'क़' से मिलता है।

## इन्हें भी देखें
* भिश्ती

## सन्दर्भ


श्रेणी:थैलियाँ
श्रेणी:भारतीय संस्कृति
श्रेणी:पाकिस्तानी संस्कृति
प्रभु देवा

**प्रभु देवा** (जन्म ३ अप्रैल १९७३) एक भारतीय नर्तक, नृत्य दिग्दर्शक, फ़िल्म अभिनेता व निर्देशक है। उन्होंने भिन्न-भिन्न नृत्य के प्रकारों में महारत हासिल की है। उन्हें भारत का माइकल जैक्सन भी कहा जाता है और वे माइकल जैक्सन को अपना प्रेरणा स्रोत मानते हैं।

## शुरूआती जीवन और करियर
प्रभु देव का जन्म मयसूर, कर्णाटक में हुआ और वे अल्वार्पेट, चेन्नई, तमिल नाडू में बड़े हुए। उन्हें अपने पिता मुगुर सुन्दर से प्रेरणा मिली जो दक्षिण भारतीय फ़िल्मों के एक डांस मास्टर थे। उन्होंने नृत्य को अपना करियर बना लिया और भरतनाट्यम जैसे भारतीय शास्त्रीय नृत्य के प्रकारों व पाश्चिमात्य नृत्यों में महारत हासिल की। उन्हें भारत का सर्वश्रेष्ठ नर्तक माना जाता है और उन्होंने आधुनिक नृत्य प्रकारों को भारतीय फ़िल्मों में लाया। उनके भाई राजू सुन्दरम और नागेन्द्र प्रसाद भी माने हुए नृत्य दिग्दर्शक है। प्रभु देव की पहली फ़िल्म बतौर नृत्य दिग्दर्शक *वेत्री विझा* (१९८९) थी। इससे पहले वे पार्श्व नर्तक के रूप में तमिल फ़िल्म *अग्नि नत्चाथिरम* में नज़र आए थे। तब से अब तक उन्होंने १०० से अधित फ़िल्मों में नृत्य दिग्दर्शन किया है। अभिनेता के रूप में उन्होंने अपने करियर की शुरुआत अभिनेत्री रोजा के साथ फ़िल्म *इन्धू* (१९९४) से की। १९९९ में देव, शोभना और ए आर रहमान ने मिलकर मुनिच, जर्मनी में "माइकल जैक्सन एंड फ्रेंड्स" समारोह में अपनी प्रतिभा पेश की।

## पुरस्कार
* उन्हें दो बार नृत्य दिग्दर्शन के लिए भारतीय राष्ट्रिय पुरस्कार से सम्मानित किया जा चूका है (फ़िल्म *मिन्सारा कनावु* (१९९७) और *[[लक्ष्य]]* (२००४))।
* २००७ में उन्हें पसंदीदा निर्देशक के विजय पुरस्कार से सम्मानित किया गया।
* उन्हें एशियाई फ़िल्म और टेलीविजन अकादमी के अंतर्राष्ट्रीय फ़िल्म और टेलीविजन संशोधन केन्द्र की सदस्यता से सम्मानित किया गया है।

## सन्दर्भ

## बाहरी कड़ियाँ

श्रेणी:जीवित लोग
श्रेणी:भारतीय अभिनेता
श्रेणी:भारतीय नर्तक
श्रेणी:भारतीय फ़िल्म निर्देशक
श्रेणी:1973 में जन्मे लोग
बालासगून

thumb|230px|बुराना बुर्ज
**बालासगून** (तुर्की: Balagasun, फ़ारसी: , अंग्रेज़ी: Balasagun) मध्य एशिया के किरगिज़स्तान क्षेत्र में एक प्राचीन सोग़दाई शहर था। यह चुय वादी में किरगिज़स्तान की आधुनिक राजधानी बिश्केक और इसिक कुल झील के बीच स्थित था। शुरू में यहाँ सोग़दाई भाषा बोली जाती थी, जो एक ईरानी भाषा थी। १०वीं सदी ईसवी के बाद यह काराख़ानी ख़ानत की राजधानी बना जो तुर्की भाषी था जिस से यहाँ की स्थानीय भाषा धीरे-धीरे बदलकर तुर्की हो गई।

१२वीं सदी में इसपर कारा-ख़ितान ख़ानत का क़ब्ज़ा हो गया और फिर सन् १२१८ में फैलते हुए मंगोल साम्राज्य ने इस क्षेत्र पर अपना अधिकार कर लिया। मोंगोलों ने इसका नाम बदलकर **गोबालिक** (Gobalik) कर दिया, जिसका मतलब मंगोल भाषा में 'सुन्दर शहर' था। मंगोल जीत के बाद इस शहर का महत्व घटने लगा। अब यहाँ बहुत से खँडहर हैं जिन्हें देखने के लिए सैलानी आया करते हैं। यहाँ का बुराना बुर्ज (Burana Tower) मशहूर है, जो कभी १३८ फ़ुट (४६ मीटर) लम्बा था लेकिन भूकम्पों में इसके हिस्से गिरने से केवल ७९ फ़ुट (२४ मीटर) रह गया है। यहाँ नेस्टोरी शाखा के ईसाई भी रहते थे जिनका टूटता हुआ कब्रिस्तान भी यहीं मौजूद है। तुर्की भाषा के प्रसिद्ध 'कूतादगू बिलिग' (Kutadgu Bilig) नामक ग्रन्थ के रचियता, युसुप ख़ास हाजिब, भी बालासगून शहर में पैदा हुए थे।

## इन्हें भी देखें
* सोग़दा
* काराख़ानी ख़ानत
* कारा-ख़ितान ख़ानत

## सन्दर्भ


श्रेणी:मध्य एशिया का इतिहास
श्रेणी:प्राचीन शहर
श्रेणी:किर्गिज़स्तान
सुली प्रुधोम

**सुली प्रुधोम** (1839 --1907) फ्रांसीसी कवि और निबंधकार थे। 1901 में साहित्य में नोबेल पुरस्कार प्राप्त करने वाले प्रथम व्यक्ति थे।

## सन्दर्भ

श्रेणी:नोबेल पुरस्कार विजेता साहित्यकार
श्रेणी:1839 में जन्मे लोग
श्रेणी:१९०७ में निधन
चुय नदी

[thumb|230px|[तोकमोक शहर के पास चुय नदी का एक नज़ारा]]
**चुय नदी** (किरगिज़: Чүй, काज़ाख़​: Шу, अंग्रेज़ी: Chuy) उत्तरी किरगिज़स्तान और दक्षिणी काज़ाख़​स्तान में बहने वाली १,०६७ किमी (६६३ मील) लम्बी एक नदी है। यह किरगिज़स्तान की सबसे लम्बी नदियों में से एक है। किरगिज़स्तान के उत्तरतम प्रांत, चुय ओब्लास्त, का नाम इसी नदी पर रखा गया है। किरगिज़स्तान की राजधानी बिश्केक इसी नदी की एक उपनदी के किनारे बसी हुई है।

## मार्ग
चुय नदी किर्गिज़स्तान के नारीन प्रांत (Нарын, Naryn) के कोचकोर ज़िले में कोचकोर नदी और झ़ून-अरिक नदी (Joon Aryk) के विलय से बनती है। 'झ़ून-अरिक' में बिंदु वाले 'झ़' के उच्चारण पर ध्यान दें, क्योंकि यह 'ज', 'झ' और 'ज़' से अलग है और 'टेलिविझ़न' और 'मेझ़र' के 'झ़' से मिलता है। इस विलय-स्थल के बाद चुय नदी इसिक कुल झील के पास पहुँचती है लेकिन उस से मिलने की बजाए उत्तर-पश्चिम को मुड़ जाती है। बूम तंग घाटी (Boom Gorge) से गुज़रकर यह चुय वादी के मैदान में पहुँचती है जहाँ किर्गिज़स्तान की राजधानी बिश्केक और काज़ाख़​स्तान का शू (Шу, Shu) शहर स्थित हैं। इस नदी के जलसम्भर की काली मिटटी बहुत ही उपजाऊ मानी जाती है। जब यह किर्गिज़स्तान से काज़ाख़​स्तान की सरहद पर पहुँचती है तो लगभग १०० किमी तक यह उन दोनों देशों की अंतर्राष्ट्रीय सीमा के साथ चलती है। काज़ाख़​स्तान में जाकर यह शुष्क स्तेपी में ही सूख जाती है। पुराने ज़माने में यह बारिशों के दौरान सिर दरिया तक पहुँच जाती थी लेकिन अब ऐसा नहीं होता।

## चुय नदी के नज़ारे

Image:E8145-Chu-River.jpg|बूम तंग घाटी में (Boom Gorge)
Image:balbal.jpg|चुय वादी में बुराना बुर्ज के पास पुरातन वस्तुएँ
Image:E8046-Chuy-Valley-Milyanfan-east.jpg|चुय वादी में मिलयनफ़न के पास
Image:E7858-Korday-Chu.jpg|कोरदे सरहदी इलाक़ा
Image:E7840-Shu-city-river-crossing.jpg|कज़ाख़स्तान का शु शहर


## इन्हें भी देखें
* किरगिज़स्तान
* काज़ाख़​स्तान

## सन्दर्भ


श्रेणी:किर्गिज़स्तान की नदियाँ
श्रेणी:क़ाज़ाक़्स्तान की नदियाँ
श्रेणी:सीमावर्ती नदियाँ
राउडी राठौर

***राउडी राठौर*** () एक भारतीय फ़िल्म है जिसका निर्देशन प्रभू देवा द्वारा व निर्माण संजय लीला भंसाली और रोनी स्क्रूवाला द्वारा किया गया है। फ़िल्म में अक्षय कुमार दोहरी भूमिका में सोनाक्षी सिन्हा के साथ है। फ़िल्म का चित्रीकरण १० अगस्त २०११ को शुरू हुआ और इसे १ जून २०१२ को रिलीज़ किया गया। यह तेलगू फ़िल्म *विक्रमार्कुदु* की पुनार्निर्मिति है।

## पात्र
* अक्षय कुमार - शिवा/ सहायक पुलिस अधीक्षक विक्रम सिंह राठौड़ आईपीएस ( दोहरी भूमिका)
* सोनाक्षी सिन्हा - पारो 
* नास्सर - बापजी
* परेश गणात्रा - 2 जी 
* करीना कपूर - अतिथि भूमिका में
* प्रभू देवा - गीत चिंता ता ता चिटा में
* पूजा रावल - श्रीमती राठौड़ (तस्वीर में )
* यशपाल शर्मा - विशाल शर्मा 
* अमित तिवारी - मुन्ना

## संगीत

## सन्दर्भ

## बाहरी कड़ियाँ
* अधिकृत वेबसाइट

श्रेणी:भारतीय फ़िल्में
श्रेणी:2012 में बनी हिन्दी फ़िल्म
श्रेणी:साजिद–वाजिद द्वारा संगीतबद्ध फिल्में
एव्रिल लावीन

**एव्रिल रमोना लावीन** (; जन्म २७ सितंबर १९८४) एक कनेडियाई गायिका व गीतकार है। उनका जन्म बेलेविले, ओंटारियो में हुआ था परन्तु उन्होंने अपनी अधिकांश जवानी छोटे से गाँव नपानी में व्यतीत की। १५ की उम्र में वे मंच पर शानिया त्वैन के साथ नज़र आई और १६ की उम्र में उन्होंने अरिस्ता रेकॉर्ड्स के साथ $२० लाख का समझोता कर लिया। २०२२ में जब वे १७ वर्ष की थी तब उन्होंने अपना अल्बम *लेट गो* रिलीज़ किया।

*लेट गो* ने लावीन को अमेरिका के प्रथम क्रमांक पर पहुँचने वाली सबसे कम उम्र की महिला गायक बना दिया और यह अल्बम चार बार प्लैटिनम प्रमाणित रहा. २००९ तक इसकी १ करोड़ १६ लाख प्रतियाँ विश्वभर में बिक चुकी है। उनका एकल गीत "कॉम्प्लीकेटेड" कई देशों में प्रथम क्रमांक पर रहा. उनका दूसरा अल्बम *अंडर माई स्किन* २००४ में रिलीज़ किया गया और यह अमेरिकी बिलबोर्ड २०० के शीर्ष स्थान पर रहने वाला उनका पहला अल्बम बन गया। उनका तिसरा अल्बम *द बेस्ट डैम थिंग* २००७ को रिलीज़ हुआ और यूनाइटेड किंगडम के चार्टों पर प्रथम क्रमांक पर रहने वाला तिसरा अल्बम बन गया और अमेरिकी ''बिलबोर्ड'' हॉट १०० की सूची में प्रथम क्रमांक पर इस अल्बम से उनका गीत "गर्लफ्रेंड" चुना गया। लावीन ने छः एकल गीत गाए है जिनमे "कॉम्प्लीकेटेड", "स्केटरबॉय", "आईएम विथ यु", "माई हैप्पी एंडिंग", "नोबॉडीज होम" और "गर्लफ्रेंड" शामिल है। उनका चौथा अल्बम *गुडबाय लुलाबाय* मार्च २०११ को रिलीज़ किया गया।

## बाहरी कड़ियाँ
* 
* 

श्रेणी:जीवित लोग
श्रेणी:गायिका
श्रेणी:1984 में जन्मे लोग
डिस्पेंसरी, मॉनमाउथ

**डिस्पेंसरी** जॉर्जियाई टाउन घर है जो मॉनमाउथ, वेल्स, में नगर केंद्र के कई घरों के बीच काफी विशिष्ट है। इस इमारत का निर्माण मध्य १८ वीं शताब्दी में हुआ था, परन्तु शुरुआती १९ वीं सदी के परिवर्धनों के साथ यह अपने वास्तविक रूप में पूरी हुई। यह सेंट जेम्स स्क्वायर में कटॅलपा वृक्ष के विपरीत खड़ी है। २७ जून १९५२ को इस इमारत को यूनाइटेड किंगडम की ग्रेड द्वितीय सूचीबद्ध इमारत घोषित कर दिया गया। 

न्यूमैन इसे जेम्स स्ट्रीट का "एक ठोस ठोस अठारहवीं सदी का घर कहते हैं", हालांकि बाद के वर्षों में इसके आसपास आकर्षक फ़साड्स भी बन गए। औषधालय यहाँ १८५७ में स्थापित किया गया था। यह १८६८ में मॉनमाउथ अस्पताल और औषधालय बन गया जिसमें कुल नौ बिस्तर थे। इसको १९०३ में स्थान्तरित किया गया था। डिस्पेंसरी कई इमारत मॉनमाउथ हेरिटेज ट्रेल कई २४ इमारतों में से एक है व इसकी एक दीवार पर यह एक चीनी मिट्टी कई नीली पट्टिका द्वारा चिह्नित है।

## सन्दर्भ

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
बीदरी

thumb|बिदरी

**बिदरी** एक लोककला है जो की कर्नाटक के बीदर शहर से शुरु हुआ था। और बाद मे धीरे-धीरे इस कला का उपयोग आन्ध्र प्रदेश के हैदराबाद शहर मे भी होने लगा। 
 
एक धातु हस्तशिल्प कि 14वीं सदी में बिदर, कर्नाटक, में उत्पन्न बिदर है, बहमनी सुल्तानों के शासन के दौरान शब्द 'Bidriware' बदर, जो अभी भी निर्माण के लिए मुख्य केंद्र है की बस्ती से निकलती है द्वितीय metalware [प्रशस्ति पत्र की जरूरत]. इसके हड़ताली जड़ना कलाकृति के लिए कारण, Bidriware भारत की एक महत्वपूर्ण निर्यात हस्तशिल्पि और धन के एक प्रतीक के रूप में बेशकीमती है। धातु इस्तेमाल किया शुद्ध चांदी की पतली शीट के साथ एक काला मिश्र धातु जस्ता और तांबा जड़ा है।

बबिदरी कला के लिए कर्नाटक के बींदरी कलाकार राशिद अहमद को 2023 में भारत के चौथे सर्वोच्च नागरिक सम्मान पद्मश्री सम्मान से सम्मानित किया गया है
thumb|इस पात्र का उपयोग मुख्यता पुराने जमाने मे मदिरा भंडारण के लिये किया जाता था।
thumb|यह हुक्का का फर्श है और इस पर बीदरी कला उपयोग किता गया है।

## इतिहास
स्थानिय परंपरा के अनुसार वारांगल के काकतिया राजा ने भगवान शिव का मन्दिर तेरहवी सदी के मध्य मे बनवाया था। जो शहर धीरे धीरे बड़ा हुआ और बिदर नाम से जाना जाने लगा। १३४७ ईसवी मे गुलबर्ग का पहला ग्रामिन भमन शाह गंगू जो कि अलाउद्दीन बहमन शाह के नाम से प्रसिद था, ने बीदर विजय प्राप्त की थी।

## कच्चा माल
# जस्ता 
# तांबा
# लाल मिट्टी
# राल
# कैस्टर ऑयल
# संगजीरा (सफेद पत्थर का चूर्ण)
# कोयला
# कॉपर सलफ़ेट
# चांदी
# सोना
# सैंड पेपर
# पुराने किला की मिटी का शोरा
# सिक्का
# साल अमोनिक
# टिंन
# मूँगफली का तेल
# लकड़ी का कोयला (चारकोल)
इसके पहले चरण मे ऊपर दि गई सामग्री १ से लेकर ७ तक का उपयोग ढाँचा बनाने के लिये किया जाता था। और इसके दुसरे चरण मे सामग्री ८ से लेकर १२ तक का उपयोग नक्काशी के लिये किया जाता था और आखिर तिसरे चरण मे सामग्री १३ से लेकर १८ तक तैयार उत्पाद को संवारने के लिये किया जाता था।

## उपकरण और औजार
* अलग अलग आकार देने के लिये फाइल
* बरमा 
* हथोडा
* धोंकनी
* छोटी हथोडी
* छोटा स्टूल
* चक्की 
* आरी
* कैंची 
* सरौता
* तार खिंचने का पैमाना (तरपत्ती)
* चिमटा
* स्टोन (औजारौ को धार दार बनाने के लिये पत्थर)
* तराजू
* मापक यन्त्र
* क्रुसिबल
* ब्रुश
* पॉलिश करने के लिये ब्रुश
*

## विधि
बीदरी को कांस धातू से बनाई जाती है और इसके अन्दर जस्ता और मिश्र धातु का उपयोग भी किया जाता है। कोई भी कलाकृति बनाने से पूर्च उस पर नमूना अथवा डिज़ाइन बनाया जाता है। इसके बाद चाहे वह फूलदान हो अथवा बक्सा आदि उसे एक अड्डे पर बिठाया जाता है। इसके साथ ही कलाकार चाँदी अथवा सोने के तारों से फूल-पत्तियों के डिज़ाइनों पर तार जमाता चला जाता है। बीदरी का उत्पाद बन जाने के बाद उस पर तेल की परत लगाई जाती है जिस से उसका रंग गहरा हो जाता है जिस से उस उत्पाद पर चमक आ जाती है और वह उत्पाद काले और चमकीले रंग का दिखता है।

## रचना या बनावट

## सन्दर्भ
द व्हाइट स्वान इन

**द व्हाइट स्वान इन** व्हाइट स्वान कोर्ट, चर्च स्ट्रीट, मॉनमाउथ, मॉनमाउथशायर, दक्षिण पूर्व वेल्स में स्थित एक अठारहवीं सदी की पूर्व कोचिंग सराय है। तीन मंजिलों वाली इस इमारत में भूमि तल पर एक प्रमुख बे खिड़की है और शरुआती 19 वीं सदी के प्लास्टर से सजी इसकी दीवारे हैं। इस स्थान पर पहले कम से कम वर्ष 1709 के बाद तक एक स्वान एण्ड फाल्कन नामक सराय थी, परन्तु 1774 से इसका नाम व्हाइट स्वान पड़ गया। सराय व इससे पास के कोर्ट का पुनः निर्माण 1839 में प्रायरी स्ट्रीट के पुनर्विकास के बाद शरू हुआ था, पुनर्निर्माण जिसके लिए विपुल मॉनमाउथ वास्तुकार जॉर्ज वॉन मैडॉक्स ने अपना योगदान दिया था। इमारत को 27 जून 1952 को यूनाइटेड किंगडम की ग्रेड द्वितीय* सूचीबद्ध इमारत घोषित कर दिया गया था। इसक साथ ही यह मॉनमाउथ हेरिटेज ट्रेल की 24 इमारत में से एक है।

## सन्दर्भ

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
श्रेक

***श्रेक*** एक 2001 में बनी अमेरिकी एनिमेटेड फिल्म है। इसका निर्माण ड्रीमवर्क्स स्टुडिओज़ द्वारा किया गया था।

## सन्दर्भ


## बाहरी कड़ियाँ

* 
* 
* 
* 

श्रेणी:2001 की फ़िल्में
श्रेणी:अमेरिकी फ़िल्में
श्रेणी:अंग्रेज़ी फ़िल्में
श्रेणी:एनिमेशन
श्रेणी:अमेरिकी एनिमेटेड फ़ीचर फ़िल्में
सिवोई थिएटर

**सिवोई थिएटर** एक नाटकघर जो चर्च स्ट्रीट, मॉनमाउथ, मॉनमाउथशायर, दक्षिण पूर्व वेल्स में स्थित है। नाटकघर को वर्ष 1928 में परंपरागत शैली में पुर्नसुसज्जित किया गया था और यह प्रसिद्धरूप से वेल्स में सबसे पुराना कार्यकरण थिएटर स्थल है। इस नाटकघर की 360 सीटों की क्षमता है और निवर्तमान समय में यह एक चैरिटेबल ट्रस्ट द्वारा संचालित होता है। इसकी इमारत यूनाइटेड किंगडम की ग्रेड द्वितीय* सूचीबद्ध घोषित इमारतों में से एक है। इसक साथ ही यह मॉनमाउथ हेरिटेज ट्रेल की 24 इमारत में से भी एक है।

निजी तौर पर इसका स्वामित्व मॅक-टॅगर्ट परिवार के पास है। मॅक-टॅगर्ट बीटी डेविस के वंशज हैं, जो एक बार दक्षिण वेल्स और दक्षिण पश्चिम इंग्लैंड में 19 सिनेमाघरों के स्वामी थे। यह एक चैरिटेबल ट्रस्ट मॉनमाउथ सिवोई ट्रस्ट को पट्टे पर दी हुई है। स्थल को कोई सरकारी आर्थिक सहायता प्राप्त नहीं है व इसे प्रति वर्ष चलाने के 50,000 पाउंड की लागतआती है।

## सन्दर्भ

## बाहरी कड़ियाँ
* 

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
द रिवरसाइड होटल

**द रिवरसाइड होटल** () एक मयख़ाना और होटल है जो सिंड्रहिल स्ट्रीट, मॉनमाउथ, दक्षिण पूर्व वेल्स, में स्थित है। होटल के एक बार और एक समारोह कक्ष के साथ 17 शयनकक्ष हैं।

## इतिहास
होटल मूल रूप से कम से कम वर्ष 1822 से *द राइजिंग सन* के रूप में जाना जाता था तब-तक जब 1980 के दशक में इसका नाम बदल के द रिवरसाइड होटल कर दिया गया। ऐसे रिकोर्ड पाय गए हैं कि एक सराय को इसी क्षेत्र में *द सन* के नाम से जाना जाता था, परन्तु यह स्पस्ट नहीं है कि क्या यही होटल द सन था। 1840 से 1972 तक पब के कई मालिक रहें इनमें से कुछ हैं: हाव्ल्स, वॉटकिंस, सायमंड्स, मिल्स, लुईस और अंडरवुड। 1972 में द रिवरसाइड होटल को पुनः एक मोटल के तौर पर खोला गया व यह जॉन और फ्लोरेंस पोयंर द्वारा संचालित किया जाता है।

## सन्दर्भ

श्रेणी:मॉनमाउथ
श्रेणी:मॉनमाउथशायर के भवन और संरचनाएँ
श्रेणी:मॉनमाउथशायर का इतिहास
ओक हाउस

**ओक हाउस** () मोंक स्ट्रीट, मॉनमाउथ, मॉनमाउथशायर, दक्षिण पूर्व वेल्स, में स्थित एक इमारत है जिसका डिज़ाइन प्रसिद्ध व विपुल वास्तुकार जॉर्ज वॉन मैडॉक्स ने तैयार किया था। इमारत का निर्माण वर्ष 1846 में हुआ था। 1881 की जनगणना के अनुसार ओक हाउस के स्वामी जॉर्ज विलिस, मॉनमाउथ बरो और काउंटी के मजिस्ट्रेट। वह आयरलैंड में लगभग 1829 में पैदा हुए थे तथा इसके बाद भी डॉक्टर ऑफ मेडिसिन व मजिस्ट्रेट के रूप में 1891 की जनगणना में इस घर के मालिक के तौर पर सूचीबद्ध थे। उनकी 15 सितंबर 1898 को मृत्यु हो गई थी। *द मॉर्निंग पोस्ट* अखबार में छपे उनके मृत्युलेख के अनुसार वह तीन बार मॉनमाउथ के महापौर रहें थे और मॉनमाउथ अस्पताल के संस्थापक थे।

इमारत 15 अगस्त 1974 से यूनाइटेड किंगडम की ग्रेड द्वितीय सूचीबद्ध घोषित इमारतों में से एक है। वर्ष 2010 में घर का जीर्णोद्धार करने के लिए कई कदम उठाए गए व 2011 तक सम्बंधित कार्य शुरू भी हों गया था। 2012 के अंत तक इसकी बहाली का कार्य पूरा हों जाएगा।

## सन्दर्भ

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
द मेहिल होटल

**द मेहिल होटल** () एक मयख़ाना (पब) और होटल है जो वायास्म रोड, मॉनमाउथ, मॉनमाउथशायर, दक्षिण पूर्व वेल्स, में स्थित है। पब वायास्म गाँव और और डीन के जंगल के लिए वाली सड़कों के बीच स्थित है और इस प्रकार "वेल्स के आखिरी पब" होने का दावा करता है।

## इतिहास
भवन एक मयख़ाने और होटल के रूप में 20 वीं शताब्दी तक नहीं खुला था। 18 वीं सदी में इसमें किरायेदार को ठहराया जाता था। 1830 में स्थापना होने के बाद इमारत का प्रयोग मेहिल अकेडमी नामक स्कूल के लिए कुछ अवधि के लिए किए जाना लगा। फ्रैंक शैली सबसे पहले पब और होटल के मालिक थे और 1924 में होटल को विज्ञापित को कुछ इस प्रकार करा: "परिवार और वाणिज्यिक, बोर्ड निवास, ल्नचंस्, रात्रिभोज और चाय". बिजली प्रकाश हर वक्त"।

## सन्दर्भ

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
परेड हाउस

**परेड हाउस** () एक इमारत है जो मोंक स्ट्रीट, मॉनमाउथ, मॉनमाउथशायर, दक्षिण पूर्व वेल्स में स्थित है। इमारत का निर्माण 18 वीं शताब्दी में हुआ था और इसमें तीन मंजिलें हैं। 15 अगस्त 1974 को परेड हाउस को यूनाइटेड किंगडम की ग्रेड द्वितीय सूचीबद्ध इमारत घोषित किया गया था। इमारत पहले 1801 में एक इन (सराय) थी जिसका नाम था हार्प इन और इसमें दो वासगृह थे।

1915 में प्रथम विश्व युद्ध के दौरान इमारत और इसके मैदान का प्रयोग रेड क्रॉस ऑक्ज़िलरी हॉस्पिटल के रूप में किया गया, जिसमें ठीक हो रहे घायल सैनिकों का ध्यान रखा जाता था। लोकोपकारक आर्नाट अस्पताल के प्रमुख परोपकारी थे। 1915 और 1919 के बीच अस्पताल में कुल 1422 रोगियों का इलाज किया गया था। निवर्तमान समय में इमारत का प्रयोग आवासीय और देखभाल घर के तौर पर हों रहा है।

## सन्दर्भ

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
दिल्ली के पर्यटन स्थलों की सूची

दिल्ली के प्रमुख पर्यटन स्थलों की सूची-
* इंडिया गेट
* राजघाट
* राष्ट्रपति भवन
* संसद भवन
* जन्तर-मन्तर
* कनॉट प्लेस
* लोदी गार्डेन
* हुमायुं का मकबरा
* पुराना किला
* लाल किला
* सलीमगढ़ किला
* चाँदनी चौक
* सफदरजंग मकबरा
* कुतुब मिनार
* तुगलकाबाद
* अक्षरधाम
* लक्ष्मी-नारायण मन्दिर
* कैथिडरल गिरजाघर
* गुरुद्वारा बंगला साहिब

श्रेणी:दिल्ली
श्रेणी:भारत में पर्यटन आकर्षण
श्रेणी:पर्यटन स्थलों की सूची
संचालन प्रणालियों की सूची

संचालन प्रणाली की सूची। 
## माइक्रोसॉफ्ट
* सेनिस (1987)
* विन्डोस1.0 (अप्रेल 30, 1985)
* विन्डोस2.0
* विन्डोस3.0
* विन्डोस3.2
* विन्डोस 2000 (फरवरी 17,2000)
* विन्डोस 98 (जुन 25,1998)
* विन्डोस एक्स पी (अक्टुबर 25, 2001)
* विन्डोस 7(अक्टुबर 22, 2009)

## गूगल
* गुगल क्रोम ओएस (नवम्बर 19, 2009)

* क्रोमियम

## मैक
### पावर पीसी
* मैक ओएस वि10.00
* मैक ओएस वि10.01
* मैक ओएस वि10.02
* मैक ओएस वि10.03
* मैक ओएस वि10.04
### इन्टेल सीपीयु
* मैक ओएस वि10.05
* मैक ओएस वि10.06
* मैक ओएस वि10.07
* मैक ओएस वि10.08

## बाहरी कड़ियाँ
* संचालन प्रणाली की सूची

श्रेणी:कंप्यूटर
किर्गिज़स्तान के प्रांत

thumb|300px|किर्गिज़स्तान के प्रांत और स्वतन्त्र शहर (संख्यांक तालिका से मिलाएँ)
किर्गिज़स्तान सात प्रान्तों में बंटा हुआ है जिन्हें किर्गिज़स्तान में 'ओब्लास्त' (област, oblast) बुलाया जाता है। किर्गिज़स्तान की राजधानी बिश्केक प्रशासनिक रूप से एक स्वतन्त्र शहर (किरगिज़ भाषा में шаар या 'शार') का दर्जा रखती है, लेकिन साथ-ही-साथ चुय प्रांत की राजधानी भी है। ओश का शहर भी एक स्वतन्त्र शहर ('शार') का दर्जा रखता है। किर्गिज़स्तान के प्रान्तों के ज़िलों को रायोन (район, rayon) बुलाया जाता है।

## प्रांत और राजधानियाँ
किर्गिज़स्तान के 'ओब्लास्त' (प्रांत) और उनकी राजधानियाँ और इस देश के दोनों स्वशासित 'शार' (शहर) इस प्रकार हैं -

## इन्हें भी देखें
* किर्गिज़स्तान
* बिश्केक
* किरगिज़ लोग
* ओब्लास्त

## सन्दर्भ


श्रेणी:किर्गिज़स्तान
श्रेणी:किर्गिज़स्तान के प्रांत
द प्रिंस ऑफ़ इजिप्ट

***द प्रिंस ऑफ़ इजिप्ट*** () १९९८ में बनी अमेरिकी एनिमेटेड संगीत ड्रामा फ़िल्म है। यह ड्रीमवर्क्स द्वारा पारंपरिक तरीके से निर्मित पहली एनीमेशन फ़िल्म है। यह एक्सोडस की पुस्तर पर आधारित है व मोसेस के जीवन की कहानी बयां करती है जो इजिप्ट के एक राजकुमार से किस तरह इज़राइल के बच्चों को इजिप्ट से बाहर ले गया। फ़िल्म का निर्देशन ब्रेंडा चैपमैन, सिमोन वेल्स और स्टीव हिक्नर ने किया था। फ़िल्म में स्टीफन श्वार्त्ज़ द्वारा लिखित व हांस ज़िमर द्वारा ध्वनित गीत शामिल है। फ़िल्म में हॉलीवुड के कई दिग्गज अभिनेताओं की आवाज़ शामिल है।

फ़िल्म को "व्हेन यु बिलीव" गीत के लिए १९९९ के अकादमी पुरस्कार में सर्वश्रेष्ठ नया गीत और सर्वश्रेष्ठ ध्वनि के लिए नामांकन मिला था। इसका पॉप संस्करण समारोह के दौरान व्हिटनी होस्टन और मारिया केरी ने गाया था।

फ़िल्म को सिनेमाघरों में १८ दिसम्बर १९९८ को रिलीज़ किया गया था। इसने विश्व भर में $२१८,६१३,१८८ का व्यवसाय किया जिससे यह $१०० मिलियन का आंकड़ा पार करने वाली दूसरी गैर-डिज़्नी फ़िल्म बन गई।

## आवाज कास्ट

### हिन्दी डबिंग कलाकार
* डब संस्करण जारी करने का वर्ष: जनवरी १९९९
* मीडिया: सिनेमा/वीसीडी/डीवीडी/ब्लू-रे डिस्क/टेलीविजन
* निर्देशक: लीला रॉय घोष †
* अनुवाद: ????
* समायोजन: ????
* उत्पादन: साउंड एण्ड विजन इंडिया

## सन्दर्भ

## बाहरी कड़ियाँ

श्रेणी:एनीमेटेड फ़िल्में
श्रेणी:अमेरिकी एनिमेटेड फ़ीचर फ़िल्में

श्रेणी:मूसा
खेलें हम जी जान से

***खेलें हम जी जान से*** आशुतोष गोवारिकर के निर्देशन में बनी एक हिंदी फिल्म है जिसमें अभिषेक बच्चन और दीपिका पादुकोण मुख्य भूमिका निभाते हैं। इसकी कहानी मानिनी चेटर्जी रचित *डू एंड डाई* नामक एक पुस्तक से ली गई है। इसकी कहानी सन १९३०-३४ के दौरान क्रांतिकारी सूर्य सेन के नेतृत्व में हुए चटगाँव विद्रोह पर आधारित है। यह फिल्म मुख्यतः गोवा में तथा कुछ मुंबई में शूट हुआ। फिल्म का पहला प्रोमो १२ अक्बतुर २०१० को फिल्म के फेसबुक पेज पर दर्शाया गया, तथा फिल्म का रिलीज़ तीसरे दिसंबर २०१० हुआ। यह फिल्म चटगाँव विद्रोह को शुरुआत से खात्मे को दर्शाता है।

## कथानक
खेलें हम जी जान से सूर्य सेन नामक एक शिक्षक के कहानी को दर्शाता है जो लोगों में *मास्टरदा* के नाम से जाना जाता है, जो कि भारतीय रिपब्लिकन आर्मी, चट्टगाँव के एक क्रांतिकारी नेता भी हैं।

## पात्र
* अभिषेक बच्चन - सुर्ज्या सेन/सुर्ज्योदा/मास्टरदा
* दीपिका पादुकोण - कल्पना दत्ता
* विशाखा सिंह - प्रीतिलता वाद्देदार
* सिकंदर सिंह - निर्मल सेन
* महिंदर सिंह - अनंता सिंह
* श्रेयस पंडित - अम्बिका चक्रबोर्ती
* सम्राट मुकर्जी - गणेश घोष
* फेरोज़ वाहिद खान - लोकनाथ बाल
* मोंटी मुन्फोर्ड - मेजर जे.आर. जॉनसन
* राम सेठी - रहमान चाचा

## सन्दर्भ

## बाहरी कड़ियाँ
* 
* 
श्रेणी:भारतीय फ़िल्में
श्रेणी:2010 में बनी हिन्दी फ़िल्म
महात्मा ज्योतिबा फुले रुहेलखण्ड विश्वविद्यालय

**महात्मा ज्योतिबा फुले रुहेलखण्ड विश्वविद्यालय** (अंग्रेजी: M. J. P. Rohilkhand University) की स्थापना 1975 में एक सम्बद्ध विश्वविद्यालय के रूप में की गयी थी। यह NAAC A++ मान्यता प्राप्त है, आईएसओ 9001:2015 और 14001:2015 प्रमाणित विश्वविद्यालय है। लगभग दो सौ छ्ह एकड में बना यह आवासीय विश्वविद्यालय बरेली शहर से थोडा हटकर बरेली-पीलीभीत मार्ग पर स्थित है। इस विश्वविद्यालय से सम्बद्ध महाविद्यालय पश्चिमी उत्तर प्रदेश के नौ जिलों में फैले हुए हैं, जिनका क्षेत्रफल 31,287 वर्ग किलोमीटर है तथा जिनकी जनसंख्या तीस मिलियन से अधिक है (2011 की जनगणना के अनुसार 2,74,35,583) (बरेली, बदायूं, पीलीभीत, शाहजहांपुर, मुरादाबाद, संभल, रामपुर, बिजनौर, अमरोहा)के 500+ महाविद्यालय संबद्धित हैं।

## इतिहास
इसकी स्थापना 1975 में हुई थी, तत्कालीन आगरा विश्वविद्यालय इस क्षेत्र की साक्षरता दर में आवश्यकता के अनुरूप बृद्धि करने की सामर्थ्य नहीं रखता था। अत: राष्ट्रीय साक्षरता दर के स्तर पर लाने की दृष्टि से इस विश्वविद्यालय की नींव रखी गयी। सन् 1985 में जब चार विभाग इसमें और बढाने पडे तब इसे आवासीय विश्वविद्यालय का दर्जा प्रदान किया गया। इसके बाद 1987 में तीन विभाग इसमें और बढ गये। अगस्त 1997 में महात्मा ज्योतिबा फुले के साथ जोडते हुए इसका नाम बदलकर **एम०जे०पी० रुहेलखण्ड विश्वविद्यालय** कर दिया गया।

## उल्लेखनीय पूर्व छात्र
* गुलाबो देवी, मंत्री - उत्तर प्रदेश सरकार 
* संतोष गंगवार,राजनेता
* विनोद कापरी, फिल्म निर्माता
* सलोना कुशवाहा, राजनेता
* मोहम्मद शमी, क्रिकेटर
* धर्म पाल सिंह, विधायक - आंवला
* राजपाल यादव, अभिनेता
* संजीव अग्रवाल, विधायक - बरेली कैंट
* राजेश अग्रवाल, राजनेता
* जावेद अली खान, राजनेता
* यज्ञ दत्त शर्मा, प्रोफेसर
* राहुल जोहरी, बीसीसीआई अध्यक्ष
* छत्रपाल सिंह, सांसद - बरेली

## बाहरी कड़ियाँ
* रुहेलखण्ड विश्वविद्यालय का आधिकारिक जालस्थल
* ज्योतिबा फुले रुहेलखण्ड विश्वविद्यालय

श्रेणी:बरेली
श्रेणी:उत्तर प्रदेश में विश्वविद्यालय और कॉलेज
श्रेणी:महात्मा ज्योतिबा फुले रुहेलखण्ड विश्वविद्यालय
कादम्बिनी

**कादम्बिनी** हिन्दुस्तान टाइम्स समूह की एक सामाजिक व साहित्यिक पत्रिका है जो नई दिल्ली से प्रकाशित होती है।

सन् १९६० में शुरू हुई कादम्बिनी पत्रिका बीते पांच दशक से निरंतर हिंदी जगत में एक खास मुकाम बनाए हुए हैं। संस्कृति, साहित्य, कला, सेहत जैसे विषयों पर सुरुचिपूर्ण सामग्री की प्रभावी प्रस्तुति इसकी पहचान। पत्रिका में संवेदना, सरोकार और स्वस्थ मनोरंजन की सुगंध के साथ-साथ जिंदगी को बेहतर बनाने का हौसला है। किशोर वय से लेकर बड़े-बुजुर्गों तक, हर किसी के लिए पठनीय।
## सन्दर्भ

## बाहरी कड़ियाँ
*कादंबिनी

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
हाउ टू ट्रेन यौर ड्रैगन

***हाउ टू ट्रेन यौर ड्रैगन*** () २०१० में बनी कंप्यूटर-एनिमेटेड ३डी फ़िल्म है जिसका निर्माण ड्रीमवर्क्स एनीमेशन द्वारा किया गया है। यह २००३ में छपी इसी नाम की पुस्तक पर आधारित है। फ़िल्म का निर्देशन क्रिस सैंडर्स और डीन डेब्लोईस द्वारा किया गया है। इसमें जे बरुचेल, जेरार्ड बटलर, क्रेग फर्ग्युसन, अमेरिका फरेरा, जोनाह हिल, टी.जे मिलर, क्रिस्टिन वीग और क्रिस्टोफ़र मिनट्स-प्लासी की आवाज़ शामिल है।

फ़िल्म की कहानी मृथक वाइकिंग विश्व में शुरू होती है जहां एक नौ जवान वाइकिंग हिकप एक पारंपरिक ड्रैगन शिकारी बनना चाहता है। आखिर में एक ड्रैगन को पकड़ने के बाद वह उसे मारने की जगह उससे दोस्ती कर लेता है।

फ़िल्म को २६ मार्च २०१० को सकारात्मक समीक्षा के साथ रिलीज़ किया गया था। फ़िल्म ने विश्वभर $५०० मिलियन का व्यवसाय किया और यह ड्रीमवर्क्स की अमेरिका व कनाडा में पांचवी सर्वाधिक सफल फ़िल्म बन गई (*[[श्रेक]]* फ़िल्म शृंखला के पीछे)। इसे 83वे अकादमी पुरस्कार समारोह में सर्वश्रेष्ठ एनिमेटेड फ़िल्म, सर्वश्रेष्ठ ध्वनि के लिए नामांकन प्राप्त हुआ था।

२०१४ में, एक अगली कड़ी जारी की गई है। हाउ टू ट्रेन यौर ड्रैगन २।

## वॉयस कास्ट

### हिन्दी बिंग स्टाफ़ १
* डब संस्करण जारी करने का वर्ष: १६ अप्रैल, २०१०
* मीडिया: सिनेमा/वीसीडी/डीवीडी/ब्लू-रे डिस्क/टेलीविज़न
* द्वारा निर्देशित: लीला रॉय घोष †
* अनुवाद: ????
* समायोजन: ????
* उत्पादन: साउंड एण्ड विजन इंडिया
* डब अन्य भाषाओं: तमिल/तेलुगू

### हिन्दी बिंग स्टाफ़ २
* डब संस्करण जारी करने का वर्ष: ६ अप्रैल, २०१४
* मीडिया: टेलीविज़न (हंगामा टीवी)
* द्वारा निर्देशित: ????
* अनुवाद: ????
* समायोजन: ????
* उत्पादन: यूटीवी सॉफ्टवेयर कम्युनिकेशंस (घर-में प्रोडक्शन डब)

## सन्दर्भ

## बाहरी कड़ियाँ
* 
* 

श्रेणी:३डी फ़िल्म
श्रेणी:एनीमेटेड फ़िल्में
श्रेणी:अमेरिकी एनिमेटेड फ़ीचर फ़िल्में
साहित्य में नोबेल विजेताओं की सूची

ये **[[साहित्य]] में [[नोबेल पुरस्कार]] विजेताओं की सूची** है:

## सन्दर्भ

 
*
असली नकली

असली नकली निम्न फ़िल्मों का नाम हो सकता है:
* असली नकली (1962 फ़िल्म): 1962 में बनी हिन्दी भाषा की एक फ़िल्म
* असली नकली (1986 फ़िल्म): 1986 में बनी हिन्दी भाषा की एक फ़िल्म
मृदुला सिन्हा

**मृदुला सिन्हा** (27 नवम्बर 1942
, ग्राम छपरा, जिला मुजफ्फरपुर बिहार) वर्तमान में गोवा के राज्यपाल पद पर हैं। वे एक सुविख्यात हिन्दी लेखिका के साथ-साथ भारतीय जनता पार्टी की केन्द्रीय कार्यसमिति की  सदस्य भी हैं। इससे पूर्व वे **पाँचवाँ स्तम्भ** के नाम से एक सामाजिक पत्रिका निकालती रही हैं।

श्रीमती सिन्हा अटल बिहारी वाजपेयी के प्रधानमन्त्रित्व-काल में केन्द्रीय समाज कल्याण बोर्ड की अध्यक्ष. भी रह चुकी हैं। उनकी पुस्तक *एक थी रानी ऐसी भी* की पृष्ठभूमि पर आधारित राजमाता विजया राजे सिन्धिया को लेकर एक फिल्मभी बनी थी।

## संक्षिप्त जीवनी
**मृदुला सिन्हा** का जन्म श्रीमती अनुपा देवी व बाबू छबीले सिंह के यहाँ 27 नवम्बर 1942 को हिन्दू पंचांग के अनुसार राम-विवाह के शुभ दिन बिहार राज्य में मुजफ्फरपुर जिले के छपरा गाँव में हुआ था। मनोविज्ञान में एम०ए० करने के बाद उन्होंने बी०एड० किया और मुजफ्फरपुर के एक कॉलेज में प्रवक्ता हो गयीं। कुछ समय तक मोतीहारी के एक विद्यालय में प्रिंसिपल भी रहीं किन्तु अचानक उनका मन वहाँ भी न लगा और नौकरी को सदा के लिये अलविदा कहके उन्होंने हिन्दी साहित्य की सेवा के लिये स्वयं को समर्पित कर दिया। उनके पति डॉ॰ रामकृपाल सिन्हा, जो विवाह के वक़्त किसी कॉलेज में अंग्रेजी के प्रवक्ता हुआ करते थे, जब बिहार सरकार में मन्त्री हो गये तो मृदुला जी ने भी साहित्य के साथ-साथ राजनीति की सेवा शुरू कर दी। आज तक यह सिलसिला लगातार जारी है।

## प्रकाशित कृतियाँ
* *राजपथ से लोकपथ पर* (जीवनी)
* *नई देवयानी* (उपन्यास)
* *ज्यों मेंहदी को रंग* (उपन्यास)
* *घरवास* (उपन्यास)
* *यायावरी आँखों से* (लेखों का संग्रह)
* *देखन में छोटे लगें* (कहानी संग्रह)
* *सीता पुनि बोलीं* (उपन्यास)
* *बिहार की लोककथायें -एक* (कहानी संग्रह)
* *बिहार की लोककथायें -दो* (कहानी संग्रह)
* *ढाई बीघा जमीन* (कहानी संग्रह) 
* *मात्र देह नहीं है औरत* (स्त्री-विमर्श)
* *विकास का विश्‍वास* (लेखों का संग्रह)
* *साक्षात्‍कार*(कहानी संग्रह) 

अतिशय

स्पर्श की तासीर 

क ख ग 

मानवी के नाते 

पुराण के बच्चे 

विकास का विश्वास 

एक दिए की दीवाली 

### अंग्रेजी में अनूदित कृतियाँ
* *Flames of Desire*

## पुरस्कार व सम्मान
मृदुला जी को उत्तर प्रदेश हिन्दी संस्थान से साहित्य भूषण सम्मान व दीनदयाल उपाध्याय पुरस्कार के अतिरिक्त अन्य भी कई सम्मान-पुरस्कार प्राप्त हो चुके हैं।
## सन्दर्भ

## बाहरी कड़ियाँ
* डॉ॰ गिरिराज शरण अग्रवाल एवं डॉ॰ मीना अग्रवाल *हिन्दी साहित्यकार सन्दर्भ कोश* (दूसरा भाग) २००६ हिन्दी साहित्य निकेतन, बिजनौर (उ०प्र०) ISBN 81-85139-29-6
* *सूर्या* (स्मारिका -६) सम्पादक: डॉ॰ रामशरण गौड़, श्याम विमल, डॉ॰ मदनलाल वर्मा 'क्रान्त'' एवं विजय विजन प्रकाशक: सूर्या संस्थान, जेड १३५-१३८, सेक्टर १२, नोएडा २०१३०१ भारत 
* मृदुला जी का चित्र व उनका पता

श्रेणी:1942 में जन्मे लोग
श्रेणी:जीवित लोग
श्रेणी:गोवा के राज्यपाल
श्रेणी:हिन्दी लेखक
श्रेणी:भारतीय लेखिका
श्रेणी:भारतीय जनता पार्टी के राजनीतिज्ञ
श्रेणी:भारतीय महिला साहित्यकार
श्रेणी:बिहार के लोग
सुलयमान पहाड़

[thumb|230px|[किर्गिज़स्तान का सुलयमान पर्वत]]
[thumb|230px|सुलयमान पर्वत पर [मुग़ल साम्राज्य|मुग़ल सम्राट बाबर द्वारा १५१०ई में बनवाई मस्जिद]]
[thumb|230px|पर्वत से [ओश शहर का नज़ारा]]
**सुलयमान पहाड़** (किरगिज़: Сулайман Тоо, सुलईमान तू; अंग्रेज़ी: Sulaymaan Mountain), जिसे **तख़्त​-ए-सुलयमान** और **सुलयमान चट्टान** भी कहते हैं, किर्गिज़स्तान के ओश शहर के पास स्थित एक पहाड़ है। यह मध्य एशिया की मशहूर फ़रग़ना वादी के मैदानी इलाक़े में दूर तक इकलौता पहाड़ होने से और भी महान दिखता है। हज़ारों साल से यह पहाड़ पूज्य रहा है और आज यह एक मान्य विश्व धरोहर स्थल है।

## धार्मिक मान्यताएँ
यहाँ कुछ प्राचीन चिह्न मिलें हैं जिनसे अंदेशा होता है कि यह स्थाने 'चुस्त संस्कृति' (Chust culture) का एक महत्वपूर्ण केंद्र था और उनके ज़रथुष्ट्र​-पूर्व धर्म में एक धार्मिक स्थल था। सम्भव है कि वे लोग स्वयं पहाड़ की ही पूजा करते हों। इस क्षेत्र में इस्लाम के आने के बाद, इस पहाड़ के साथ एक नया विशवास यह जुड़ गया के यहाँ उन सुलयमान की क़ब्र है जिनका क़ुरान में एक न्यायप्रीय राजा और मसीहा के रूप में वर्णन है। आधुनिक काल में यह मान्यता है कि अगर कोई स्त्री पहाड़ कर बनी मस्जिद तक चढ़े और वहाँ की पवित्र शिला में बने छेद से घुटनों पर चलकर निकले तो वह स्वस्थ बच्चे की माँ बनेगी। इस पहाड़ पर बहुत से वृक्ष-झाड़ियों पर लोग मन्नत मांगकर रुमाल-दुपट्टे बाँध देते हैं, जैसा की भारतीय उपमहाद्वीप में भी मंदिरों-मस्जिदों के पास देखा जाता है। सुलयमान पर्वत पर सोवियत संघ के ज़माने में बना एक संग्रहालय भी है और इसकी निचली ढलानों पर एक क़ब्रिस्तान है।

## भारत से सम्बन्ध
यहाँ भारत के प्रथम मुग़ल सम्राट बाबर ने सन् १५१० में एक छोटी सी मस्जिद बनवा दी थी। बाबर फ़रग़ना वादी का एक उज़बेक निवासी था और कहा जाता है कि एक दफ़ा उसने यहाँ बैठकर अपने भविष्य का चिंतन किया और फ़ैसला किया की उसकी आकांक्षाएँ फ़रग़ना के छोटे इलाक़े में पूरी नहीं हो सकतीं और उसे भारत की ओर कूच करना चाहिए।

## इन्हें भी देखें
* फ़रग़ना वादी
* बाबर
* ओश

## सन्दर्भ

श्रेणी:किर्गिज़स्तान में विश्व धरोहर स्थल
श्रेणी:किर्गिज़स्तान के पर्वत
श्रेणी:धार्मिक पर्वत स्थल
श्रेणी:बाबर (मुग़ल सम्राट)
श्रेणी:फ़रग़ना वादी
दो आँखें बारह हाथ

**दो आँखें बारह हाथ** का तात्पर्य निम्न में से किसी से हो सकता है:
* दो आँखें बारह हाथ (1957 फ़िल्म): 1957 की एक हिन्दी फ़िल्म
* दो आँखें बारह हाथ (1997 फ़िल्म): 1997 की एक हिन्दी फ़िल्म
ज़ॅक ऍफ्रॉन

**ज़ॅकरी डेविड अलेक्सैन्दर "ज़ॅक" ऍफ्रॉन** (; जन्म १८ अक्टूबर १९८७) एक अमेरिकी अभिनेता व गायक है। उन्होंने २००० की शुरुआत में अभिनय शुरू किया और डिज़्नी चैनल की फ़िल्म *हाई स्कुल म्यूज़िकल*, डब्लूबी की शृंखला *समरलैंड* और २००७ की फ़िल्म *हेयरस्प्रे* से लोकप्रिय बन गए। ऍफ्रॉन ने *१७ अगेन*, *मी एंड ऑरसन वेलेस*, *चार्ली सेंट क्लाउड*, *न्यू इयर्स इव* और *[[द लकी वन (फ़िल्म)|द लकी वन]]* जैसी फ़िल्मों में मुख्य भूमिकाएं निभाई है।

## सन्दर्भ

## बाहरी कड़ियाँ

श्रेणी:जीवित लोग
श्रेणी:अभिनेता
श्रेणी:गायक
श्रेणी:1987 में जन्मे लोग
हकीकत

**हकीकत** शब्द का तात्पर्य निम्न विषयों से हो सकता है:
* वास्तविकता

## फ़िल्में
* हकीकत (1964 फ़िल्म): 1964 की एक हिन्दी फ़िल्म
* हकीकत (1985 फ़िल्म): 1985 की एक हिन्दी फ़िल्म
* हकीकत (1995 फ़िल्म): 1995 की एक हिन्दी फ़िल्म

## जगहें
* हकीकत नगर, दिल्ली: दिल्ली का एक आवासीय क्षेत्र

## व्यक्ति
* हकीकत राय
किस्मत

**किसमत** का तात्पर्य निम्न में से किसी से हो सकता है:
* भाग्य

## फ़िल्में
* किस्मत (1943 फ़िल्म)
* किस्मत (1968 फ़िल्म)
* किस्मत (1980 फ़िल्म)
* किस्मत (1995 फ़िल्म)
* किस्मत (2004 फ़िल्म)
* किस्मत टॉकीज़ (2007 फ़िल्म)

## जगहें
* कुसमौत गाँव, बेगूसराय (बेगूसराय): भारत के बिहार राज्य के बेगुसराय ज़िले का एक गाँव
* किस्मत खवासपुर: भारत के बिहार राज्य के अररिया ज़िले का एक गाँव
* किस्मत कर्म: भारत के बिहार राज्य के औरंगाबाद ज़िले का एक गाँव
कालीघाट चित्रकला

thumb|कालीघाट चित्रकला, कलाम पटुवा
[right|thumb|300px|[हनुमान और रावण युद्ध करते हुए]]
**कालीघाट चित्रकला** का उद्गम् लगभग १९वीं सदी में कोलकाता के कालीघाट मंदिर में हुआ माना जाता है। इस चित्रकला में मुख्यतः हिन्दू देवी-देवताओं तथा उस समय पारम्परिक किमवदंतियों के पात्रों के चित्रण विशेषतः देखने को मिलते हैं। प्राचीन समय में इस कला के चित्रकार विभिन्न देवी-देवताओं का चित्रण इस कला द्वारा लोगों को पट चित्र में गा-गाकर सुनाया करते थे। यह चित्र वे कपड़ों एवं ताड़ के पत्तों पर बनाकर करते थे। इन चित्रों की विशेषता यह थी कि इसमें रामायण, महाभारत आदि भारत से लिए गए चित्रण पुराने समय से होता आया है। इस चित्रकला में बंगाल में समय-समय में समाज के विभिन्न वर्गों यथा स्त्री, उद्यमी, मज़दूर आदि का चित्रण मुख्यतः मिलता है। पश्चिम बंगाल की पटुवा चित्रकला भी इसी शृंखला की एक कड़ी है। इस शैली की चित्रकला में चित्रकार लम्बे-लम्बे कागजों में रामायण, महाभारत व अन्य किम्वदन्तियों पर आधारित दृश्यों का चित्रण करते हैं व गाकर उस चित्रण का व्याख्यान करते हैं।

## बाहरी कड़ियाँ
*कालीघाट चित्रकला (ब्राण्ड बिहार)
*शोकेस - कालीघाट पेंटिंग (राष्ट्रीय आधुनिक कला संग्रहालय)

श्रेणी:भारतीय चित्रकला
ज़िपर

300px|right|thumb|प्लास्टिक और नाइलोन के जिपर
right|thumb|300px|जिपर की कार्यप्रणाली का चलदृष्य : जिपर का स्लाइडर उसके दोनो भागों को पास लाकर जोड़ने में मदद करता है।
**अवकार**, **जिपर** (zipper) या **जिप** (zip) या जिप बंधन (zip fastener) कपड़ों के दो छोरों को अस्थायी रूप से जोड़ने में प्रयुक्त सामान्य युक्ति है। यह वस्त्रों (जैसे जैकेट, जीन, स्वेटर आदि), बैग और गठरी, खेल के सामान तथा तम्बू, सोने के बैग आदि में प्रयोग किया जाता है।

## बाहरी कड़ियाँ
* How Zippers Work by S. M. Blinder, the Wolfram Demonstrations Project.
* The History of the Zipper.

श्रेणी:स्वीडन की खोजें
निर्मला जोशी

**सिस्टर निर्मला** (१९३४ - २०१५ निर्मला जोशी, राँची) ने मदर टेरेसा की मृत्युपरान्त सन् १९९७ में मिशनरीज़ ऑफ चेरिटी के सुपीरिअर जनरल का पद सम्भाला। वे एक नेपाली मूल के हिंदू-ब्राह्मण परिवार में जन्मी थी। उनके पिता भारतीय सेना में अफसर थे।

पटना में ईसाई मिशनारिओं द्वारा उनकी शिक्षा दी गई। पर वे हिन्दू बने रहे अपने २४ वर्ष की आयु तक जब उन्होंने मदर टेरेसा के काम के बारे में जाना और रोमन कैथलिक धर्म अपना लिया।

सिस्टर निर्मला को राजनीतिशास्त्र में स्नातकोत्तर डिग्री हासिल है तथा उन्होंने वकालत में खास प्रक्षिक्षण भी ली है। वे उस मंडली के कुछ पहले सिस्टरों में से थे जिनको विदेश में मिशन के लिए पनामा भेजा गया.

१९७६ में उन्होंने मिशनरीज़ ऑफ चैरिटी के मननशील शाखा का शुरुआत किया तथा उसके प्रधान बने रहे १९९७ तक जब उन्हें चुना गया सुपीरिअर जनरल के पद को सम्भालने के लिए।

सन् २००९ में भारत सरकार द्वारा सिस्टर निर्मला को पद्म विभूषण से सम्मानित किया गया। २५ मार्च २००९ को वे अपने पद से सेवानिवृत्त हुई और जर्मन महिला सिस्टर मैरी प्रेमा ने उनका पद सम्भाला।

२२ जून २०१५ को उनका निधन हो गया।

## सन्दर्भ

श्रेणी:समाजसेवी
श्रेणी:झारखंड के लोग
श्रेणी:पद्म विभूषण धारक
श्रेणी:1934 में जन्मे लोग
श्रेणी:ईसाई धर्म
श्रेणी:२०१५ में निधन
अलाय पर्वत शृंखला

thumb|250px|इस नक़्शे में अलाय (<small>Alai</small>) पर्वत देखे जा सकते हैं
**अलाय पर्वत शृंखला** (किरगिज़: Алай тоо кыркасы, अंग्रेज़ी: Alay Mountains) मध्य एशिया में किर्गिज़स्तान के तियान शान पर्वतों से पश्चिम में ताजिकिस्तान तक ३५० किमी की लम्बाई तय करने वाली पामीर-अलाय पर्वतों की एक शाखा है। इस शृंखला का सबसे ऊँचा पहाड़ ५,५४४ मीटर लम्बा 'पिक तन्दिकूल' (пик Тандыкуль, Pik Tandykul) है। इस शृंखला की दक्षिणी ढलानों से कई नदी-झरने वख़्श नदी में एकत्र होते हैं जो आमू दरिया की एक उपनदी है। इसकी उत्तरी ढलानों से उभरने वाले झरनों का पानी फरग़ना वादी की तरफ़ उतरता है और सिर दरिया की उपनदियों को जल देता है।

## इन्हें भी देखें
* पामीर-अलाय पर्वत
* पामीर पर्वत

## सन्दर्भ


श्रेणी:किर्गिज़स्तान के पर्वत
श्रेणी:किर्गिज़स्तान की पर्वतमालाएँ
श्रेणी:ताजिकिस्तान की पर्वतमालाएँ
श्रेणी:मध्य एशिया के पर्वत
श्रेणी:मध्य एशिया
श्रेणी:पर्वतमालाएँ
नारीन नदी

thumb|240px|किर्गिज़स्तान के नारीन शहर के पास नारीन नदी
[thumb|240px|अंतरिक्ष से ली गई [कारा दरिया और नारीन नदी के संगम क्षेत्र की तस्वीर, जिसके इर्द-गिर्द बहुत से खेत नज़र आ रहे हैं]]
**नारीन नदी** (किरगिज़: Нарын, अंग्रेज़ी: Naryn) मध्य एशिया क्षेत्र में किर्गिज़स्तान और उज़बेकिस्तान में बहने वाली सिर दरिया नदी की एक प्रमुख उपनदी है। यह ८०७ किमी लम्बी नदी किर्गिज़स्तान के तियान शान पहाड़ों में उभरती है और पश्चिम में फ़रग़ना वादी और उज़्बेकिस्तान में दाख़िल होकर कारा दरिया से संगम करती है जिसके बाद इस मिश्रित धारा को मध्य एशिया की दूसरी सबसे बड़ी नदी, सिर दरिया, के नाम से जाना जाता है। नारीन नदी पर बहुत से बाँध हैं। इसके जलसम्भर का क्षेत्रफल ५९,१०० वर्ग किमी है।

## इन्हें भी देखें
* सिर दरिया
* कारा दरिया
* फ़रग़ना वादी

## सन्दर्भ


श्रेणी:किर्गिज़स्तान की नदियाँ
श्रेणी:उज़्बेकिस्तान की नदियाँ
श्रेणी:मध्य एशिया की नदियाँ
श्रेणी:फ़रग़ना वादी
कारा दरिया

**कारा दरिया** (, ) फ़रग़ना घाटी में दक्षिणी किर्गिज़स्तान और पूर्वी उज़बेकिस्तान में बहने वाली सिर दरिया नदी की एक प्रमुख उपनदी है।

## विवरण
'कारा दरिया' का मतलब 'काला दरिया' है। यह नदी कारा-कुलजा नदी और तर नदी के संगम से शुरू होती है और इसमें पानी छोड़ने वाली लगभग २०० ज्ञात उपनदियाँ हैं। कारा दरिया की लम्बाई १७७ किमी है और इसके जलसम्भर का क्षेत्रफल ३०,१०० वर्ग किमी है। यह किर्गिज़स्तान के पूर्वी ओश प्रांत से शुरू होकर फ़रग़ना पर्वतों के बराबर उत्तरपश्चिम की तरफ़ बहती है, जहाँ से यह फ़रग़ना वादी में दाख़िल होती है और फिर सीमा पर करके उज़बेकिस्तान पहुँच जाती है। फ़रग़ना वादी में इसके पानी से सिंचाई होती है और यहाँ इसका संगम नारीन नदी से होता है जिसके बाद की धारा को मध्य एशिया की दूसरी सबसे बड़ी नदी, सिर दरिया, के नाम से जाना जाता है। कारा दरिया पर बहुत से बाँध हैं।

## इन्हें भी देखें
* सिर दरिया
* ओश प्रांत
* फ़रग़ना वादी

## सन्दर्भ


श्रेणी:किर्गिज़स्तान की नदियाँ
श्रेणी:उज़्बेकिस्तान की नदियाँ
श्रेणी:मध्य एशिया की नदियाँ
श्रेणी:फ़रग़ना वादी
ओश प्रांत

**ओश** (किरगिज़: Ош; अंग्रेज़ी: Osh) किर्गिज़स्तान के दक्षिण-पूर्व में स्थित उस देश का एक ओब्लास्त (यानि प्रांत) है। इस प्रांत की राजधानी का नाम भी ओश शहर ही है। इस प्रांत की चीन के शिनजियांग प्रांत, ताजिकिस्तान के कूहिस्तोनी-बदख़्शान स्वशासित प्रांत और गणतंत्र-अधीन ज़िलों और उज़बेकिस्तान के अन्दीझ़ान प्रांत और फ़रग़ना प्रांत से सीमाएँ लगती हैं।

## विवरण
ओश प्रांत के अधिकतर लोग इसके उत्तरी भाग के मैदानी इलाक़े में रहते हैं जो फ़रग़ना वादी के छोर पर है। दक्षिण में भूमि पहाड़ी होकर अलाय पर्वतों में परिवर्तित हो जाती है। फिर अलाय वादी आती है और उसके बाद अलाय-पार पर्वत शृंखला इस प्रांत और ताजिकिस्तान के बीच की सरहद पर स्थित हैं। प्रांत के पूर्व में कारा दरिया बहता है जो उत्तरपश्चिम में नारीन नदी में मिलकर सिर दरिया बनता है।

## लोग
किर्गिज़स्तान के आधे से ज़्यादा उज़बेक लोग ओश प्रांत में बसते हैं और वे प्रांतीय आबादी एक लगभग एक-तिहाई हैं। सन् २००९ की जनगणना के अनुसार प्रांत के समुदायों की आबादी इस प्रकार थी -

## ओश प्रांत के कुछ नज़ारे

File:Kyrgyz family Sary-Mogol.jpg|अलाय वादी की सरी-मोगोल बस्ती में एक किरगिज़ परिवार
File:Osh state university.jpg|ओश प्रांतीय विश्वविद्यालय


## इन्हें भी देखें
* ओश
* किर्गिज़स्तान के प्रांत
* फ़रग़ना वादी

## सन्दर्भ


श्रेणी:ओश प्रांत
श्रेणी:किर्गिज़स्तान के प्रांत